বাঞ্জুল
বাঞ্জুল (ইউকে: /bænˈdʒuːl/, ইউএস: /ˈbɑːndʒuːl/), আনুষ্ঠানিকভাবে সিটি অব বাঞ্জুল এবং পূর্বে বাথুর্স্ট নামে পরিচিত, গাম্বিয়ার রাজধানী এবং চতুর্থ বৃহত্তম শহর। এটি গাম্বিয়ার একটি অভিজাত প্রশাসনিক বিভাগের কেন্দ্রবিন্দু যেখানে আনুমানিক ৪০০,০০০ বাসিন্দা রয়েছে। এটি গাম্বিয়ার বৃহত্তম ও ঘনবসতিযুক্ত মহানগর অঞ্চল। বাঞ্জুল সেন্ট মেরি দ্বীপে (বাঞ্জুল দ্বীপ) অবস্থিত যেখানে গাম্বিয়া নদী আটলান্টিক মহাসাগরে পতিত হয়েছে। ২০১৩ সালের আদমশুমারি অনুযায়ী বৃহত্তর বাঞ্জুল অঞ্চলসহ নগরীর যথাযথ জনসংখ্যা ৩১৩০১, এরমধ্যে বাঞ্জুল শহর এবং কনিফিং পৌর কাউন্সিল অন্তর্ভুক্ত রয়েছে, যার জনসংখ্যা ৪১৩,৩৯৭। এই দ্বীপটি পশ্চিমে মূল ভূখণ্ডের সাথে সংযুক্ত এবং বাকী বৃহত্তর বাঞ্জুল অংশটি অনেক সেতুর সমন্বয়ে মূল ভূখন্ডের সাথে যুক্ত। এছাড়া অনেকে ফেরি রয়েছে যেগুলো নদীর ওপারে বাঞ্জুলকে মূল ভূখণ্ডের সাথে সংযুক্ত করেছে।